## Veiledning honorar og timeliste for kuratorer

Honorarkrav (med trekk av skatt) skal sendes inn elektronisk i DFØ-portalen for eksterne. Innlogging skjer via nettsiden til dfo.no.

#### HONORAR

Honorar og reiseutgifter til kurator dekkes i samsvar med de til enhver tid gjeldende regler. Alle kostnader til telefon, kopiering, porto og andre kontorholds utgifter dekkes av honorarsatsen. Honorarsatsen inkluderer også sosiale kostnader og feriepenger.

#### Honorarsatser:

Fra 01.07.2024 kr 797,-

Fra 01.07.2025 kr 823,-

Det honoreres for inntil 8 timer pr. dag.

Kompensasjon for reisetid honoreres slik: For reisetid i alt 4 timer eller mer (tur/retur) kan man føre 1 time ekstra møtetid. For reisetid i alt 8 timer eller mer (tur/retur) kan man føre 2 timer ekstra møtetid.

#### Bruk timelisten slik:

Fyll inn navn, prosjektnavn, prosjektnummer og ellers relevante opplysninger. Fyll ut for hver dag du har arbeidet med dato, møtetid, antall timer osv. Ved lang reise over 4 timer pr dag, kan du fylle ut for reisetidskompensasjon. Dette gjelder for reise til og fra og ikke for hele oppholdet. *Reiseregning sendes inn separat via DFØ-portalen.*

Ved ønske om utbetaling av honorar som næringsinntekt skal det avtales med prosjektleder på forhånd og ved kontraktsinngåelse. Det må bekreftes relevant næringsvirksomhet fra kurator samt at det betales inn forskuddsskatt. Honorar utbetalt som næringsinntekt er momspliktig inntekt. Det må sendes EHF-faktura med timeliste som vedlegg.

For spørsmål, kontakt administrasjonsseksjonen.